**Baumaņu Kārļa Viļķenes pamatskolas pašnovērtējuma ziņojums**

|  |  |
| --- | --- |
| Limbažu novada Viļķenes pagastā 14.12.2021. |   |
| (vieta, datums) |   |

Publiskojamā daļa

SASKAŅOTS

|  |  |  |
| --- | --- | --- |
| Limbažu novada pašvaldības Domes  | priekšsēdētājs  |  |
| (dokumenta saskaņotāja pilns amata nosaukums) |
|   |   | [Dagnis Straubergs](https://www.limbazi.lv/lv/darbinieks/dagnis-straubergs) |
| (paraksts) |   | (vārds, uzvārds) |
|   |   |   |
| (datums) |   |   |

1. **Izglītības iestādes vispārīgs raksturojums**
	1. Izglītojamo skaits un īstenotās izglītības programmas 2020./2021.māc.g.

|  |  |  |  |  |  |
| --- | --- | --- | --- | --- | --- |
| Izglītības programmas nosaukums  | Izglītībasprogrammas kods | Īstenošanas vietas adrese (ja atšķiras no juridiskās adreses) | Licence | Izglītojamo skaits, uzsākot programmas apguvi vai uzsākot 2020./2021.māc.g.  | Izglītojamo skaits, noslēdzot programmas apguvi vai noslēdzot 2020./2021.māc.g. |
| Nr. | Licencēšanasdatums |
| Vispārējās pirmsskolas izglītības programma  | [01011111](https://is.viis.gov.lv/Pages/Institutions/EducationProgramLicences/View.aspx?id=54520&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) | Briežu gatve 6A, Viļķene, Viļķenes pagasts, Limbažu novads | [V\_381](https://is.viis.gov.lv/Pages/Institutions/EducationProgramLicences/View.aspx?id=54520&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) |  08.09.2016  | 44 | 44 |
| [Pamatizglītības programma](https://is.viis.gov.lv/Pages/Institutions/EducationProgramLicences/View.aspx?id=36140&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) | [21011111](https://is.viis.gov.lv/Pages/Institutions/EducationProgramLicences/View.aspx?id=36140&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) |  | [V\_95](https://is.viis.gov.lv/Pages/Institutions/EducationProgramLicences/View.aspx?id=36140&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) | 08.12.2010  | 54 | 54 |

* 1. Pedagogu un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Pedagogu skaits izglītības iestādē, noslēdzot 2020./2021.māc.g. (31.08.2021.) | 18 (tai skaitā 4 pirmsskolas skolotāji) | Pedagogu pakāpeniska novecošanās. Pedagogu darba specifika strādājot apvienotājās klasēs. 6 pedagogi strādā vairākās darba vietās. |
|  | Ilgstošās vakances izglītības iestādē (vairāk kā 1 mēnesi) 2020./2021.māc.g. |  |  |
|  | Izglītības iestādē pieejamais atbalsta personāls, noslēdzot 2020./2021.māc.g. | 0.327 logopēda amata vienības (0.222 likmi apmaksā pašvaldība,0,105likmi - valsts budžeta mērķdotācija (5-6 gadi) | Atbalsta personāls strādā vairākās darba vietās. Atbalsta personāla darba nespējas lapas veselības problēmu dēļ.  |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2021./2022.māc.g. (kvalitatīvi un kvantitatīvi, izglītības iestādei un izglītības iestādes vadītājam)

Prioritāte - **2021./2022.māc.g. -** **Kompetenču pieejā balstīta mācību satura ieviešana 2., 5., 8. klasē**

SASNIEDZAMIE REZULTĀTI:

**Kvalitatīvi:**

# Ir ieviests kompetenču pieejā balstīts mācību saturs 2., 5., 8. klasē, sniedzot iespēju visiem izglītojamajiem to apgūt atbilstoši savām spējām

# Pilnveidots kompetenču pieejā balstīts mācību saturs 1., 4.,7.klasē

# Skolotāji savstarpēji dalās pieredzē par jaunā mācību satura kvalitatīvu ieviešanu

# Skolotājs motivē skolēnus izvirzīt stundas SR un kopīgi ar izglītojamajiem to skaidri formulē

# Par stundas aktivitātēm sniedz jēgpilnu atgriezenisko saiti gan izglītojamais, gan pedagogs

# Izglītojamais prot analizēt savu un citu izglītojamo sniegumu stundā

# Izglītojamajiem uzlabojušās pašvadītas mācīšanās, kritiskās domāšanas, sadarbības, digitālās prasmes un līdzatbildība par savu mācīšanos

# Tiek izmantotas dažādas metodes izglītojamo motivācijas un intereses padziļināšanai par mācību satura apguvi, attīstot izglītojamo kritiskās domāšanas prasmes, veicinot pašvadītas mācīšanās prasmes, strādājot gan attālināti, gan klātienē

# Skolotāji mērķtiecīgi piedalās Skola 2030 piedāvātajos vebināros un kursos

# Skolotāji piedalās starpnovadu un sava novada organizētajos semināros, kur dalās pieredzē par inovācijām mācību procesā

# Ir apgūtas programmēšanas prasmes darbam ar 3D printeri, lai izglītojamie pilnvērtīgi apgūtu kompetencēs balstītu mācību saturu

# Skolotāji ir apguvuši metodiskos paņēmienus digitālo rīku daudzveidīgai izmantošanai dažādu tēmu apguvē un mācību darba pilnveidošanai, saziņai

# Skolotāji izmanto dažādas digitālās platformas mācību darba dažādošanai un uzlabošanai

**Kvantitatīvi:**

# 100% skolotāju ir dalījušies pieredzē par jaunā mācību satura kvalitatīvu ieviešanu

# 80 % skolotāju piedalās Skola 2030 piedāvātajos vebināros savas jomas ietvaros un kursos pēc vajadzības un iespējām

# 80% skolotāju piedalās starpnovadu un sava novada organizētajos semināros

# Viens skolotājs izmanto programmēšanas kursos iegūtās zināšanas darbam ar 3D modeļu izveidi, lai realizētu kompetenču pieejā balstīto mācību saturu

# 50% skolotāju apguvuši kursus digitālās lietpratības uzlabošanai

# 7.un 8.klases izglītojamie ir uzsākuši 3D modelēšanas pamatprasmju apguvi, kuras tiek integrētas arī citās mācību jomās

# par 15% pieaugusi izglītojamā prasme analizēt savu sniegumu un dot atgriezenisko saiti

# 80% izglītojamo uzlabojušās pašvadītas mācīšanās, kritiskās domāšanas, sadarbības, digitālās prasmes un līdzatbildība par savu mācīšanos

1. **Izglītības iestādes darbības pamatmērķi**
	1. Izglītības iestādes misija – nodrošināt  kvalitatīvu izglītības procesu ikvienam izglītojamajam, sniedzot  pašapliecināšanās iespējas un motivāciju tālākizglītībai.
	2. Izglītības iestādes vīzija par izglītojamo – atbildīgs, patstāvīgs, uz izaugsmi un sadarbību vērsts radošs darītājs
	3. Izglītības iestādes vīzija par skolotāju – vada mācīšanos, sadarbojas, iedvesmo, virza un atbalsta.
	4. Izglītības iestādes vērtības cilvēkcentrētā veidā – sadarbība, atbildība, radošums, cieņa.
	5. 2020./2021.mācību gada darba prioritātes (mērķi/uzdevumi) un sasniegtie rezultāti

|  |  |  |
| --- | --- | --- |
| **Skolas darbības pamatjoma** | **Prioritāte** | **Dati, kas liecina, ka mērķis ir sasniegts** |
| **Mācību saturs** | **Kompetenču pieejā balstīta mācību satura ieviešana 1.,4.,7.kl.** | # Izstrādāta jauna vērtēšanas kārtība atbilstoši jaunajam izglītības saturam# Izglītojamo snieguma vērtēšana, ievērojot jaunos vērtēšanas noteikumus# SR formulēšana katrai stundai# Atgriezeniskās saites sniegšana # Caurviju prasmes integrētas visos mācību priekšmetos# Individuālo atbalsta plānu izstrādāšana un darbs konsultācijās ar izglītojamajiem, kuriem ir grūtības mācību satura apguvē# Dažādu mācību priekšmetu pedagogu sadarbība# Īstenota pedagogu profesionālās kompetences pilnveide, apmeklējot 34 tiešsaistes seminārus, kursus un vebinārus# Skolotāja pašvērtējums# Stundu/nodarbību vērošanas lapas |
| **Resursi**  | **Mācību telpu materiāltehniskās bāzes pilnveidošana kvalitatīvai izglītības programmu īstenošanai** | # 3D printera iegāde# Skārienjūtīgā ekrāna iegāde# 2 skandu un 4 Web kameru iegāde# 2 portatīvo datoru iegāde  |
| **Atbalsts skolēniem** | **Karjeras izglītības veicināšana** | # Ir izstrādāta Karjeras izglītības programma# Karjeras izglītības jautājumi ir integrēti skolas audzināšanas programmā. Tie mērķtiecīgi tiek iekļauti klases audzināšanas, mācību priekšmetu stundās, ārpusklases un ārpusskolas pasākumos, projektu dienās.# 100% visi absolventi turpina mācības (57% vispārējās vidējās izglītības iestādēs, bet 43% profesionālajās vidējās izglītības iestādēs)# Projekta ,,Karjeras atbalsts vispārējās un profesionālās izglītības iestādēs’’ ietvaros notikuši 3 karjeras izglītību veicinoši pasākumi, aktivitātes# Skolēniem tika nodrošinātas 2 individuālās un grupu karjeras konsultācijas, novadīts informatīvs seminārs „Saruna par KARJERU!” |

1. **Kritēriju izvērtējums**
	1. Kritērija “Administratīvā efektivitāte” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Vadītāja nodrošina savas un skolas darbības pašvērtēšanu un ar to saistīto attīstības plānošanu.Skolai ir noteikta vīzija, noteiktas skolas vērtības. | Pilnveidot visu ieinteresēto personu (skolotāju, skolēnu, vecāku) iesaistīšanu skolas darba novērtēšanas procesā, izmantojot EDURIO piedāvātos pakalpojumus elektronisko aptauju veikšanai.  |
| Skolā tiek nodrošināta laba personāla pārvaldība, deleģējot pienākumus un atbildību gan vadības grupas locekļiem, gan pedagogiem un darbiniekiem. Katru gadu tiek apzinātas personāla vajadzības un iespēju robežās tās izpildītas. Personāls ir stabils un profesionāls. | Uzsākt dokumentu koprediģēšanu pakalpojumā OneDrive ( koplietotie dokumenti būtu pieejami virtuālajā vidē). |
| Ir izveidota profesionāla, uz sadarbību vērsta vadības komanda.  | Nepieciešama vadības komandas profesionālā pilnveide  |
| Vadītājai ir nepieciešamās zināšanas un izpratne par iestādes finanšu un materiāltehnisko resursu pārvaldību. Skolas resursi tiek efektīvi izmantoti, lai nodrošinātu mācību satura īstenošanu un skolas vides sakārtošanu. | Papildināt zināšanas par budžeta plānošanu un izpildi programmā MicroStrategy |

* 1. Kritērija “Vadības profesionālā darbība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Vadītājai ir pietiekamas zināšanas par iestādes darbības tiesiskumu un vadītāja atbildību. Vadītāja izstrādā iekšējos normatīvos aktus, veic dokumentu atjaunošanu atbilstoši reālajai situācijai. | Saskaņā ar Izglītības kvalitātes valsts dienesta izstrādāto paraugnolikumu, ir jāveic grozījumi skolas nolikumā. |
| Vadītājai ir pietiekamas zināšanas par līderības stratēģijām, lai pieņemtu lēmumus izglītības iestādē. Vadītāja nodrošina atbildīgu lēmumu pieņemšanu krīzes situācijās. |  |
| Vadītāja prot veidot un uzturēt komunikāciju gan izglītības iestādē, gan ārēji, pārstāvot un veidojot izglītības iestādes tēlu. |  |
| Vadītājas darbība ir ētiska un godīga. Izglītības iestādē tiek īstenota cieņpilna komunikācija. |  |
| Vadītājai ir izpratne par pārmaiņām izglītībā, tiek pilnveidota vide un nodrošināts atbalsts pārmaiņu ieviešanai izglītības iestādē. |  |
| Vadītājai ir pietiekamas zināšanas un izpratne par audzināšanas, mācīšanas un mācīšanās jautājumiem. Regulāri tiek pilnveidota profesionālā kompetence. | Sekot līdzi pārmaiņām izglītībā un īstenot tās savā profesionālajā darbībā.  |

* 1. Kritērija “Atbalsts un sadarbība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Vadītājai laba sadarbība ar dibinātāju un vietējo pašvaldību. | Iniciēt sadarbību ar dibinātāju iestādes būtiskāko funkciju īstenošanā. |
| Skola un vadītāja sadarbojas ar vietējo kopienu dažādu pasākumu un aktivitāšu īstenošanā. |  |
| Vadītāja veido izziņas un inovāciju organizācijas kultūru izglītības iestādē, ko raksturo personāla un izglītojamo atvērtība pārmaiņām. | Kopā ar kolektīvu analizēt veiktās pārmaiņas izglītības iestādē un kopīgi definēt mērķus turpmākai attīstībai |
| Vadītāja nodrošina savstarpēju mācīšanos, kas ļauj apkopot un uzkrāt zināšanas un mācīšanās pieredzi iestādes darbībai un savstarpējai pieredzes apmaiņai. | Motivēt pedagogus dalīties pieredzē ar citu izglītības iestāžu pedagogiem. |
|  Vadītājas komunikācija ar vecākiem ir operatīva, atvērta sadarbībai un rīcībai. Tiek nodrošināts atbalsts vecāku iniciatīvām. |  |
| Vadītāja rada priekšnosacījumus un atbalsta iestādes padomes un izglītojamo pašpārvaldes darbību, plāno nepieciešamos resursus. | Organizēt Zoom platformā iestādes padomes sēdes. |

* 1. Kritērija “Pedagogu profesionālā kapacitāte” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Visiem pedagogiem kvalifikācija atbilst valstī noteiktajām prasībām.  |  |
| Pedagogi regulāri un sistemātiski pilnveido savu profesionālo kompetenci, apgūstot dažādas tālākizglītības programmas. | Turpināt finansēt darbinieku tālākizglītību un organizēt pedagogiem profesionālo kompetenču pilnveidi uz vietas izglītības iestādē. |
| Slodzes pedagogiem ir sadalītas, ņemot vērā izglītības iestādes vajadzības, pedagogu izglītību un kvalifikāciju. Izglītības iestādē ir nodrošināta visu izglītības programmas mācību priekšmetu mācīšana. | Aktualizēt pedagogu profesionālās pilnveides nepieciešamību |
| Ir izstrādāta vienotas formas darba pašvērtēšanas veidlapa, kuru pedagogi aizpilda mācību gada laikā, izvērtējot mācību un audzināšanas darbu. Darbiniekiem ir kompetenču un darba rezultātu novērtēšanas anketa. | Aktualizēt un pilnveidot pedagogu pašvērtējuma veidlapu. |

4. **Informācija par lielākajiem īstenotajiem projektiem par 2020./2021.māc.g.**

4.1. to īsa anotācija un rezultāti;

Baumaņu Kārļa Viļķenes pamatskola piedalījās eTwinning projektā "Survivor: Media Review" un saņēma  Eiropas Kvalitātes sertifikātu. Projekts tiks izrādīts īpašā Eiropas Portāla vietnē: [www.etwinning.net](http://www.etwinning.net). Projekta partneri: skolas Jordānijā, Turcijā, Rumānijā, Spānijā, Itālijā, Horvātijā, Ukrainā un Latvijā. Projektā iesaistīti 20 skolotāji no 8 valstīm, 124 izglītojamie.

Projekta laikā mūsu skolas skolotāja un 9 izglītojamie dalījās savā pieredzē un guva starptautisku pieredzi.

IKVD/ESF projektā Nr.8.3.4.0/16/I/001 “Atbalsts priekšlaicīgas mācību pārtraukšanas samazināšanai” (PuMPuRS) paveiktais 2020./2021.mācību gadā:

* Īstenoti 7 individuālie plāni, izglītojamajiem nodrošinot konsultācijas.
* Notikušas 109 konsultācijas: latviešu valodā (38), angļu valodā (56) un Latvijas vēsturē (15).
* Netika nodrošinātas visas plānotās konsultācijas, jo izglītojamajiem bija attālinātās mācības un daļa izglītojamo nebija gatavi saņemt konsultācijas attālināti.

Visi skolēni, kuri apmeklēja mācību priekšmetu konsultācijas, mācību gadu beidza ar pietiekamiem vērtējumiem visos mācību priekšmetos.

ESF projekts Nr. 8.3.2.2/16/I/001 “Atbalsts izglītojamo individuālo kompetenču attīstībai”

2020./2021.mācību gadā pedagoga palīga atbalstu saņēma 12 izglītojamie. Padagoga palīga atbalsts bija mērķtiecīgi plānots – atbalstot gan izglītojamos ar mācīšanās grūtībām, gan talantīgos izglītojamos. Pedagoga palīgs mācību procesam sagatavoja atgādnes un uzskates līdzekļus lietošanai ikdienas darbā.

Dalība minētajā projektā ir sniegusi nozīmīgu atbalstu izglītojamajiem.

**5. Informācija par institūcijām, ar kurām noslēgti sadarbības līgumi**

5.1. (izglītības programmu īstenošanai)

Jaunsardzes centrs ir noslēdzis sadarbības līgumu ar Limbažu novada pašvaldību par Jaunsargu interešu izglītības programmas īstenošanu Baumaņu Kārļa Viļķenes pamatskolā.

Skola ir iesaistījusies  Dabas aizsardzības pārvaldes EUROPARC federācijas Jauno reindžeru programmā. Divi skolēni ieguva oficiālu apliecību par Dabas aizsardzības pārvaldes Jauno Reindžeru programmas apguvi.

**6. Audzināšanas darba prioritātes trim gadiem un to ieviešana**

 6.1. Prioritātes (bērncentrētas, domājot par izglītojamā personību)

**Audzināšanas darba galvenās prioritātes un to īstenošana:**

|  |  |  |
| --- | --- | --- |
| LAIKA POSMS | PRIORITĀTES | ĪSTENOŠANA |
| **2019./2020. mācību gadam** | Veicināt izglītojamo izpratni par piederību latviskajai kultūrtelpai un Latvijas tautai, iesaistoties valstij nozīmīgos pasākumos. Veicināt pilsoniskās līdzdalības prasmes, kuras izkopjot, izglītojamajiem veidojas aktīva dzīves pozīcija un nostiprinās pārliecība par katra indivīda iespējām ietekmēt un mainīt vidi, kurā viņš atrodas.Piedalīties Latvijas himnas autora Baumaņu Kārļa 185.jubilejas pasākumā un “Himnas goda dienā” – himnas 100. gada dienai veltītajā pasākumā. Stiprināt Skolēnu pašpārvaldes darbību un skolas tradīcijas. | Organizēti pasākumi izglītojamo patriotisma audzināšanai – valsts svētku pasākumi un atceres dienas. Dzimtās zemes iepazīšana klašu ekskursijās, pārgājienos.Audzināšanas jautājumi integrēti ne tikai klases stundās, bet arī mācību priekšmetu stundās.Izglītojamie iesaistīti skolas un pagasta mēroga svētku pasākumu organizēšanā, piedalījušies Baumaņu Kārļa 185.jubilejas pasākumā un “Himnas goda dienas” pasākumā.Organizētas regulāras Skolēnu pašpārvaldes sapulces. Izglītojamie iesaistīti valstī organizētajos pasākumos skolēnu pašpārvaldēm. Izglītojamo organizēti pasākumi klases un skolas biedriem. |
| **2020./2021. mācību gadam** | Sekmēt izglītojamo digitālās prasmes, kuras vērstas uz spēju efektīvi lietot digitālos rīkus, lai iegūtu informāciju, lietot tehnoloģijas, lai veidotu saturīgus radošos darbus, efektīvi un droši komunicētu un sadarbotos ar citiem digitālajā vidē kā arī kritiski un konstruktīvi izvērtētu tehnoloģiju un mediju lomu sabiedrībā.Veicināt pašizziņas, pašvadības un mācīšanās mācīties caurviju prasmes, kuras vērstas uz spēju būt autonomam pasaulē, pieņemot patstāvīgus lēmumus un rūpējoties par sevi, kā arī spējas veiksmīgi organizēt mācību darbu attālinātā mācību periodā. Izveidot skolas Facebook kontu un regulāri ievietot tajā publikācijas par skolas aktualitātēm.  | Skolotāji apguvuši digitālo tehnoloģiju rīkus un apmācījuši skolēnus to lietošanā.Skolotāji izglītojušies kursos Medijpratības apgūšanā un mācījuši skolēnus informācijas meklēšanā, kritiskā izvērtēšanā un tās lietošanā.Skolēni iesaistīti starptautiskā „eTwinning” projektā, kurā apgūti jauni digitālie rīki, radītas tiešsaistes prezentācijas, uzņemti un montēti videomateriāli.Skolotāji izstrādājuši info grafikas, lai palīdzētu skolēniem organizēt savu mācīšanos attālināto mācību periodā, kā arī aktualizējuši pašvadītas mācīšanās nozīmīgumu.Izveidots skolas Facebook konts un regulāri ievietotas publikācijas par skolas aktualitātēm. |
| **2021./2022. mācību gadam** | Sekmēt skolēnu problēmu risināšanas un kritiskās domāšanas prasmes, jaunrades, pašiniciatīvas un uzņēmējspējas, kuras vērstas uz skolēnu spēju meklēt un saskatīt daudzveidīgas iespējas uzlabot dzīves kvalitāti sev un citiem.Veicināt sadarbības un līdzdalības prasmes, kas sagatavo sadarbībai ar citiem cilvēkiem globālajā pasaulē.Veicināt izpratni par drošību un veselību kā vērtībām. | Caurviju prasmes (problēmu risināšanas, kritiskās domāšanas, jaunrades, uzņēmējspējas, sadarbības prasmes) integrētas visos mācību priekšmetos.Sadarbības prasmes attīstītas pāru, grupu un projektu darbos mācību stundās. Skolēni iesaistīti gan valsts mēroga (“Gribu būt mobils”), gan starptautiskos projektos („eTwinning”). Skolā tiek ievēroti valstī noteiktie epidemioloģiskās drošības pasākumi saistībā ar Covid-19 vīrusa izplatību. Sniegtas drošības instruktāžas skolēniem un veselības tēma aktualizēta audzināšanas stundās.  |

Iepriekšējais mācību gads bijis izaicinājumu pilns sakarā ar ilgstošo attālināto mācību periodu ārkārtas situācijas laikā saistībā ar Covid-19 vīrusa izplatību. Tomēr skola ir veiksmīgi tikusi galā – skolotāji vadījuši gan audzināšanas, gan mācību priekšmetu stundas, gan arī interešu izglītības pulciņus attālināti, tiešsaistē. Arī skolas tradicionālie pasākumi notikuši netradicionālos veidos, izmantojot digitālo tehnoloģiju iespējas.

6.2. 2-3 teikumi par galvenajiem secinājumiem pēc mācību gada izvērtēšanas

**Izvērtējot attālināto mācību rezultātus izglītības iestādē, var secināt, ka** attālināto mācību laikā paaugstinājās pedagogu un izglītojamo digitālā pratība, pedagogu un izglītojamo slodze.

Gandrīz visi pedagogi savstarpējās mācīšanās/atbalsta grupās mērķtiecīgi apguva jaunas zināšanas un prasmes IT jautājumos, lai veiksmīgāk plānotu, organizētu un vadītu attālināto mācību procesu, par ko liecina regulāru tiešsaistes stundu nodrošināšana gandrīz visos mācību priekšmetos (92%) .

Ir samazinājies apgūtā izglītības satura apjoms, jo attālināti nav iespējams apgūt to pašu satura apjomu, ko klātienē.

100% visi pedagogi ieguvuši pieredzi strādāt apstākļos, ko izraisīja Covid -19 pandēmijas radītie ierobežojumi.

**7. Citi sasniegumi**

 7.1. Jebkādi citi sasniegumi, par kuriem vēlas runāt izglītības iestāde (galvenie secinājumi par izglītības iestādei svarīgo, specifisko).

1. Starptautiskajos konkursos:
 1.1. XIX starptautiskajā vizuālās mākslas konkursā “*Es dzīvoju pie jūras!*”. Rezultāti: viena zelta medaļa, viena bronzas medaļa un divas atzinības no iesniegtajiem1152 darbiem no 12 valstīm ;
1.2. Starptautiskajā bērnu mākslas konkursā “Lidice 2021”. Trīs skolas izglītojamie saņēma atzinības rakstus no vērtēšanai iesniegtajiem 9**00**darbiem.
2. Valsts mērogā:

Latviešu valodas aģentūras radošo darbu konkursā “Mans grāmatplaukta stāsts” – viens izglītojamais saņēma atzinības rakstu.
3. Vidzemes reģiona mērogā:
Vizuālās un vizuāli plastiskās mākslas konkursā “Radi rotājot” viens izglītojamais saņēma I pakāpes diplomu un četri skolēni II pakāpes diplomus.
4. Limbažu, Salacgrīvas un Alojas novadu vispārizglītojošo skolu skolēnu sacensībās zēnu un meiteņu komandas izcīnīja trešās vietas futbolā, bet vieglatlētikas krosā –viena zelta, viena sudraba un viena bronzas medaļa.

Vizuālās mākslas pulciņa dalībnieki saņēma Nacionālā Mākslas muzeja diplomu par aktīvu un radošu piedalīšanos izglītības programmā “Nāc muzejā!”.

Pateicības rakstu saņēma skolas pirmsskolas grupas par aktīvu dalību makulatūras un PET pudeļu vākšanas akcijā “Dabai labu darīt”

 7.2. Izglītības iestādes informācija par galvenajiem secinājumiem pēc valsts pārbaudes darbu rezultātu izvērtēšanas par 2020./2021.mācību gadu un par sasniegumiem valsts pārbaudes darbos pēdējo trīs gadu laikā.

Sakarā ar epidemioloģisko situāciju valstī, 9.klases valsts pārbaudes darbu rezultāti nav salīdzināmi, jo eksāmeni pēdējos divus gadus nav notikuši.